Eva Margareta Apahidean

Motto-cugetare: Fiecare artist plastic trăiește o rezonanță în fața unui tipar imprimat în subconștientul său, acolo unde a crescut, copilărit și s-a format.

Pentru artista plastică Eva Margareta Apahidean natura stă ca o bază înspre liniștea sufletului, reverie, calm, mulțumire și credință. Domnia sa participă la multe expoziții organizate, exponatele fiind apreciate de publicul iubitor de artă și frumusețe. Ceea ce prezintă provoacă un lung șir de întrebări la care autoarea încearcă să le dea un răspuns. Opera sa se încadrează în câteva categorii: peisaje, flori, portrete, natură statică. Merge de la pictura clasică la cea contemporană – modernă. A pictat multe imagini interesante aduse cu drag din călătoriile în țările exotice precum și din cele de documentare, de prin muzee și mari colecții de artă din lume, care au îndreptat înspre un limbaj plastic specific, înspre coagularea unui univers propriu natural.

Găsim în opera sa tot ce ține de tradiție, a picturalității ca limbaj, jocul subtil între elementul real și abstract, între tușa tranșantă și transparențele suprinzătoare. Arta sa are un efect de liniștire a sufletului și multă predispoziție la frumoasa visare reprezentând în egală măsură sinceritatea gestului său în raport cu sine, cu profesia, cu atitudinea civică. Fie ca cititorii revistei să aibă plăcerea de a sorbi puțin din această hrănire spirituală. Pictura semnată Eva Margareta Apahidean este ecoul realităților noastre la nivelul mentalului, o sinteză vizuală a lumii în care trăim.

Pictor Prof. Cojocaru Vergil-Cover

Contents